Gerðar voru óraunsæjar og draumkenndar áætlanir . Ekki var reiknað með að með vaxandi vinnusliti dregur úr afköstum , eykst tíðni mistaka og fjarvera starfsmanna lengist . Jóhann Þorvarðarson skrifar : Heilbrigðisráðherra Svandís Svavarsdóttir hefur ekki döngun í sér til að leysa úr þeirri hættulegu stöðu sem uppi er á Bráðadeild Landsspítalans . Er athafnalaus , vantar allan baráttuhug og ástríðu . Gjörningaleysið segir að henni þyki valdastóllinn mikilvægari en hagur sjúklinga ! Segist sorry , en að það þurfi bara að fylgja fjármálaáætlun Willums Þórs Þórssonar framsóknarmanns svo stíft eftir . Skiptir þá engu hversu óraunsæ og heimskuleg sú áætlun er . Willum Þór Þórssson . „ … að það þurfi bara að fylgja fjármálaáætlun Willums Þórs Þórssonar framsóknarmanns … “ Svandís talar um að búið sé að auka fjárframlög svo og svo mikið , en sá söngur leysir ekki úr stöðunni í dag eða á morgunn . Svandís tók rangar ákvarðanir við gerð fjárlaga og áætlana . Gerðar voru óraunsæjar og draumkenndar áætlanir . Ekki var reiknað með að með vaxandi vinnusliti dregur úr afköstum , eykst tíðni mistaka og fjarvera starfsmanna lengist . Við bætist að plássleysið eitt og sér dregur úr öllum afköstum . Fyrir vikið eru jaðarafköst starfsmanna hratt minnkandi . Þrátt fyrir að komum á deildina hafi minnkað um 10% yfir á síðasta ár þá er staðan samt sem hún er . Lengri biðtími og fjölgandi læknamistök . Verkefnin eru þyngri en deildin ræður við . Þetta er vandinn í hnotskurn og dugar lítt að tuða um að það sé nú búið að auka fjárframlög þrátt fyrir allt . Þau duga ekki til og þarf að teygja sig í neyðarsjóðinn . Eftir óveðrið mikla um daginn þegar raflínur hrundu myndaðist neyðarástand . Ríkisstjórnin ákvað að sækja í neyðarsjóðinn vegna þess að áætlanir voru vitlausar og fjárfestingar í innviðum hafa verið of litlar . Nú er neyðarástand á Bráðadeildinni og nauðsynlegt að sækja í þennan neyðarsjóð . Bráðadeildin er að hruni komin , hana vantar stærra og hentugra húsnæði og fleiri heilbrigðisstarfsmenn á deildina . Fleiri hjúkrunarrými leysir aðeins afmarkaðan vanda ! Ástandið er hættulegt og óhagkvæmt . Ríkisstjórn Gunnars Thoroddsen . Svavar var í þeirri ríkisstjórnn . En Svandís á ekki langt að sækja getuleysið . Pabbi hennar Svavar Gestsson þáverandi viðskiptaráðherra gerði verðtryggingu skulda almenna árið 1979 að eigin sögn . Þar með hófust mestu eignatilflutningar Íslandssögunnar , frá skuldurum til lánara . Sauðsvartur almúginn var gerður að skuldaþrælum . Þeir sem vildu eignast þak yfir höfuðið var ýtt út á ystu nöf vegna glæpsamlegrar verðtryggingar og enn aðrir fóru fram af . Ekki þarf að muna lengur en aftur til hrunsins um afleiðingar verðtryggingarinnar fyrir skuldarann , en tilefnin eru mun fleiri . Svavar hafði ekki lausnir eins og dóttirin Svandís í dag . Hvorugt með skilning á aðsteðjandi vanda almennings og hvorugt með réttu lausnirnar . Svavar gerði fjármálaöflum mikinn greiða á kostnað almennings á sínum tíma . Á sama hátt er Svandís að auðvelda einkavæðingu heilbrigðiskerfisins smátt og smátt og hjálpa fjármálaöflum . Þjóðin hefur tjáð sig og vill annað en ráðherrann er að bjóða ! Já , máltækið „ sjaldan fellur eplið langt frá eikinni “ á svo sannarlega við . Feðginin þjóna hagsmunum Mammons !